《和吴尊师龙兴纪游二十一首 其三 游铁柱观》
元代·危素

已从龙兴游，即往铁柱观。龙精不出奥区囚，鸿水奔流合江汉。

沉沉古井清如空，东方大海长相通。千年神剑不可忽，老屋夜夜生雷风。

作者简介：（1303—1372）元明间江西金溪人，字太朴，一字云林。师从吴澄、范椁，通五经。元至正间授经筵检讨，与修宋、辽、金三史，累迁翰林学士承旨。入明为翰林侍讲学士。与宋濂同修《元史》。兼弘文馆学士备顾问。后以亡国之臣不宜列侍从为由谪居和州，守余阙庙。怨恨卒。有《危学士集》等。